KISKŐRÖS VÁROS ALPOLGÁRMESTERE

ELŐTERJESZTÉS

(a Képviselő-testület 2010. április 28-i ülésére)

TÁRGY: TÁMOGATÁS A BÁCS-SZAKMA ZRT. RÉSZÉRE
Kiskőrös Város Képviselő-testülete a 62/2006. (V.17.) Képv. test. határozatával döntött, hogy a Bács-Kiskun Megyei Önkormányzat által a megyei szakképzési intézmények fejlesztését szolgáló stratégiai program előkészítésére szervezett konzorciumban tagságot vállal. A Konzorciumban együttműködő intézményként Kiskőrös Város Képviselő-testülete a Petőfi Sándor Gimnázium, Kertészeti Szakközépiskola és Kollégiumot, valamint a Wattay Középiskola és Szakiskolát jelölte ki.

A Konzorcium tagjai létrehozták a Bács-szakma Szakképzés-fejlesztési és Szervezési Non-profit Kiemelten Közhasznú Zrt.-t, amely 2009. december 16-án tartotta közgyűlését, ahol a 2010. évi Üzleti tervet tárgyalták. Az 5/2009. (XII.16.) számú közgyűlési határozattal az Üzleti tervhez szükséges befizetendő támogatás mértékét a Kiskőrösi Többcélú Kistérségi Társulás tulajdoni részesedése alapján 2.398.500,- forintban állapítottak meg.

Az összeget Kiskőrös Város Önkormányzata a 2010. évi költségvetéséből biztosítja.

Az összeg kifizetésének teljesítése a Kiskőrösi Többcélú Kistérségi Társuláson keresztül tud megvalósulni, tekintettel arra, hogy intézmények fenntartója 2007. augusztus 1. napjától a Társulás.

A fentiek alapján javaslom, hogy a Képviselő-testület a Kiskőrösi Többcélú Kistérségi Társulás részére a szükséges 2.398.500 forint összeg biztosítását a határozat-tervezetben foglaltak szerint fogadja el. 

Kiskőrös, 2010. április 14.
Lasztovicza László sk.

                    alpolgármester

HATÁROZAT-TERVEZET

1. Kiskőrös Képviselő-testülete vállalja, hogy a 2.398.500 Ft támogatást átutalja a Kiskőrösi Többcélú Kistérségi Társulás pénzforgalmi számlájára azzal a feltétellel, hogy a Társulás vállalja, hogy az összeg bankszámlára érkezését követően azonnal továbbutalja a Bács-Kiskun Megyei Szakképzés-fejlesztési Konzorcium által megadott pénzforgalmi számlaszámra. 
2. A Képviselő-testület felkéri a Polgármestert a költségvetési rendelet következő módosítását a fentieknek megfelelően történő előterjesztésére és a határozat mellékletét képező megállapodás aláírására. 

